題譚氏榮壽堂
作者：曾丰
朝代：宋

paragraphs: 少年大抵不分老，往往頭白常諱早。
千齡一際慶壽恩，白之早者尤其好。
廬陵太守以名聞，君家堂前翁若□。
縕之檢渥封倉皇，藍袍霞帔著顛倒。
捫心歡喜何以加，教子辛勤此其報。
家人羅拜笑持盃，賀猶未了申以禱。
數從今始更百年，十年一度迎新誥。
鄉鄰來致贊喜詞，歸歎鬢髭徒欲皓。
養子當如譚家郎，吾兒豚犬不足道。